Elzada Clover

**Elzada Urseba Clover** (Auburn, AEB, 1897ko irailaren 7a – McAllen, 1980ko azaroaren 2a) estatubatuar botanikari, esploratzaile eta irakaslea izan zen, Colorado ibaiko Arroila  Handian flora katalogatzen lehena izateagatik ezaguna. Bera eta Lois Jotter izan ziren Arroila Handiaren luzera osoa kanoan zeharkatzen lehen bi emakumeak.

## Bizitza 
Auburn-en (Nebraska) jaio zen 1897an, Maynard French Clover eta Sarah Gates Clover-en bederatzi seme-alabetatik zazpigarrena. Sei ahizpa (Alice, Mabel, Bessie, Vida, Cora, eta Maud) eta bi neba (Maynard eta Verne) zituen. Bere gurasoen etxaldean hazi zen, eta Peru hiri hurbilean Institutura joan zen. Ama 1913an hil zen; eta aita 1925 inguruan ezkondu zen berriro, eta Texasera joan ziren bizitzera, eta Alamon nekazaritzan hasi zen lanean. Kaktusekiko interesa mugimendu honen ondoren hasi zitzaion.

Elzadak 1919an hasi zuen bere karrera eskola publikoko irakasle bezala, lehenik Nebraskan eta gero Texasen lan eginez. Mission hiriko South Mission School-eko zuzendaria ere izan zen. 1930ean, Nebraska State Teachers College-n graduatu zen. Gero Michigango Unibertsitatera joan zen masterra (1932) eta doktoregoa (1935) lortzeko. Bere doktorego-tesiaren gaia Rio Grande Haranaren beheko landaredia izan zen, zehazki kaktusak. Hasiera batean mandoz joateko asmoa bazuen ere, kanoaz joateko ideia Norman Nevills-ekin eztabaidatu zuen Colorado ibaiko aitzindari zen itsasontzi-gizonarekin, Mexican Hat-en (Utah) bilketa-espedizio batean ezagutu zuenarekin. Bidaiaren erdian, espediziokideen arteko tentsioengatik, Atkinsonek alde egin zuen eta Emery Kolb argazkilariak ordezkatu zuen.
ezkerrera|thumb|Tamarix aphylla
Cloverrek eta Jotterrek landareen zerrendak egin eta aleak bildu zituzten bidaia osoan zehar, nahiz eta bidaiaren gogortasunak —batez ere leku faltak eta aleak lehor mantentzeko zailtasunak— hasieran uste baino espezimen gutxiagorekin amaitzea ekarri zuen. Aurkitu zuten gehiena ibaiertzeko espezie tipikoak ziren, salbuespen nagusia tamariza izanik, toki gutxi batzuetan ikusi zuten espezie ez-autoktonoa. *Gutierrezia* gutxi aurkitu zuten, eta ordutik arroila osoan ohikoa bihurtu da. Haien ikerketa Glen Canyon presa eraiki aurreko garaian ibaiaren ertzeko espezieei buruz egindako azterketa zehatz bakarra da oraindik.

Cloverren hurrengo espedizioa San Juan ibaian eta Texasen izan zen, non landare fosilen aleak bildu zituen, eta ondoren, 1939an, Arizonako Havasupai arroilara egin zuen bidaia. Ondorengo urteetan, Cloverrek Mexikoko eta Guatemalako basamortuetan zentratu zuen bere ikerketa, eta Haitin ere egin zituen lan batzuk.

Cloverrek hainbat elkarte profesionaletan parte hartu zuen, besteak beste, Zientziaren Aurrerapenerako Amerikako Elkartean, Amerikako Botanika Elkartean eta Michigango Zientzien Akademian. 1967an unibertsitatetik erretiratu zen eta Texasko Rio Grande haranera joan zen bizitzera. 1980an hil zen, eta bere dokumentuak Michigango Unibertsitateko Bentley Liburutegi Historikoan daude orain.

## Lanak 
* Clover, Elzada U., Lois Jotter. "Floristic Studies in the Canyon of the Colorado and Tributaries." *Am*. *Midland Naturalist* (1944): 591- 642.  doi:10.2307/2421241

* Clover, Elzada U., Lois Jotter. "Cacti of the Canyon of the Colorado River and Tributaries." *Bull* *of the Torrey Botanical Club* (1941): 409-419.  doi:10.2307/2481651

* Clover, Elzada U. "The Cactaceae of Southern Utah." *Bull* *of the Torrey Botanical Club* (1938): 397-412. doi:10.2307/2481220

## Herri kulturan 
* Elzada Clover Margaret Erhart-en 2009ko *The Butterflies of the Grand Canyon* misteriozko eleberrian hilketa bat ikertzen ari den pertsonaia gisa agertzen da.

## Erreferentziak 
## Bibliografia 
* R.K. Brummitt, C.E. Powell. 1992. *Authors of plant names: a list of authors of scientific names of plants, with recommended standard forms of their names, including abbreviations.* Edición reimpresa de Royal Botanic Gardens, Kew, 732 p. ISBN 0-947643-44-3 ISBN 978-0-947643-44-7

* Robert Zander, Fritz Encke, Günther Buchheim, Siegmund Seybold (eds.) 1984. *Handwörterbuch der Pflanzennamen.* 13ª ed. Ulmer Verlag, Stuttgart 1984, ISBN 3-8001-5042-5
«**Clover**» laburdura Elzada Clover landareen deskribapen eta sailkapen zientifikoan autoritate gisa adierazteko erabiltzen da.

## Bibliografia osagarria 
* Cook, W.E. *The Wen, the Botany, and the Mexican Hat: The Adventures of the First Women Through Grand Canyon, on the Nevills Expedition*. Callisto Books, 1987.

## Kanpo estekak 
* Dr. Elzada Clover YouTube
* «Elzada Urseba Clover» Landareen Izenen Nazioarteko Indizea (IPNI). Kew Errege Lorategi Botanikoa, Harvard Unibertsitateko Herbarioa eta Australiako Herbario nazionala (ed.).